title: Decizia Consiliului din 25 iunie și 23 septembrie 2002 de modificare a Actului privind alegerea reprezentanților în Parlamentul European prin vot universal direct, anexat la Decizia 76/787/CECO, CEE, Euratom (2002/772/CE, Euratom)

text:
               1.9.2009

               RO

               Jurnalul Oficial al Uniunii Europene

               L 228/47

         Addendum
   Decizia 2002/772/CE, Euratom a Consiliului se consideră ca făcând parte din Ediția specială în limba română a Jurnalului Oficial al Uniunii Europene, cap. 1, vol. 3

         DECIZIA CONSILIULUI

      din 25 iunie și 23 septembrie 2002
      de modificare a Actului privind alegerea reprezentanților în Parlamentul European prin vot universal direct, anexat la Decizia 76/787/CECO, CEE, Euratom
      (2002/772/CE, Euratom)
      CONSILIUL UNIUNII EUROPENE,
      având în vedere Tratatul de instituire a Comunității Europene, în special articolul 190 alineatul (4),
      având în vedere Tratatul de instituire a Comunității Europene a Energiei Atomice, în special articolul 108 alineatele (3) și (4),
      având în vedere proiectul Parlamentului European (1),
      având în vedere avizul conform al Parlamentului European (2),
      întrucât:

                  (1)

                  Actul privind alegerea membrilor Parlamentului European prin vot universal direct ar trebui să fie modificat pentru a permite ca membrii să fie aleși prin vot universal direct în conformitate cu principiile comune tuturor statelor membre, lăsând totodată statelor membre posibilitatea de a aplica dispozițiile lor naționale aspectelor care nu sunt reglementate de prezenta decizie.

                  (2)

                  Pentru a ameliora lizibilitatea actului modificat prin prezenta decizie, ar trebui să se renumeroteze dispozițiile din acesta, rezultând astfel un text consolidat mai clar,

            ADOPTĂ următoarele dispoziții a căror adoptare, în conformitate cu prevederile lor constituționale, o recomandă statelor membre:
      Articolul 1
      Actul privind alegerea reprezentanților în Parlamentul European prin vot universal direct, anexat la Decizia 76/787/CECO, CEE, Euratom (3), (denumit în continuare „Actul din 1976”), se modifică în conformitate cu prezentul articol.

                  1.

                  În Actul din 1976, cu excepția articolului 13, cuvintele „reprezentant” sau „reprezentant în Parlamentul European” se înlocuiesc cu „membru al Parlamentului European”.

                  2.

                  Articolul 1 se înlocuiește cu următorul text:
                  „Articolul 1
                  (1)   În fiecare stat membru, membrii Parlamentului European sunt aleși pe baza reprezentării proporționale, recurgându-se la sistemul de liste sau la votul unic transferabil.
                  (2)   Statele membre pot autoriza votul pe baza unui sistem de liste preferențiale în conformitate cu procedura pe care o adoptă.
                  (3)   Alegerile se desfășoară prin vot universal direct, care este liber și secret.”

                  3.

                  Articolul 2 se înlocuiește cu următoarele articole:
                  „Articolul 2
                  În conformitate cu situația sa națională specifică, fiecare stat membru poate înființa circumscripții pentru alegerile în Parlamentul European sau poate prevede alte subdiviziuni ale teritoriului electoral, fără a afecta în general caracterul proporțional al sistemului de vot.
                  Articolul 2A
                  Statele membre pot fixa un prag minim pentru repartiția mandatelor. La nivel național, acest prag nu poate depăși 5 % din voturile exprimate.
                  Articolul 2B
                  Fiecare stat membru poate fixa un plafon pentru cheltuielile de campanie electorală ale candidaților.”

                  4.

                  Articolul 3 se modifică după cum urmează:

                              (a)

                              alineatul (1) se elimină, iar alineatele (2) și (3) devin alineatele (1) și (2);

                              (b)

                              la noul alineat (1), cuvintele „perioada de cinci ani” se înlocuiesc cu „Perioada de cinci ani pentru care sunt aleși membrii Parlamentului European”;

                              (c)

                              la noul alineat (2), trimiterea la „alineatul (2)” se înlocuiește cu trimiterea la „alineatul (1)”.

                  5.

                  Articolul 4 alineatul (2) se înlocuiește cu următorul text:
                  „(2)   Membrii Parlamentului European beneficiază de privilegiile și imunitățile care le sunt aplicabile în temeiul Protocolului din 8 aprilie 1965 privind privilegiile și imunitățile Comunităților Europene.”

                  6.

                  Articolul 5 se abrogă.

                  7.

                  Articolul 6 se modifică după cum urmează:

                              (a)

                              la alineatul (1):

                                          (i)

                                          la sfârșitul liniuței a treia, se adaugă cuvintele „sau a Tribunalului de Primă Instanță”;

                                          (ii)

                                          între a treia și a patra liniuță, se adaugă următoarea liniuță:

                                                      „—

                                                      membru al Comitetului executiv al Băncii Centrale Europene,”;

                                          (iii)

                                          între a patra și a cincea liniuță, se adaugă următoarea liniuță:

                                                      „—

                                                      Ombudsman al Comunităților Europene,”;

                                          (iv)

                                          la a cincea liniuță, cuvintele „membru al Consiliului consultativ al Comunității Europene a Cărbunelui și Oțelului sau” se elimină;

                                          (v)

                                          la a șasea liniuță, cuvintele „Comunitatea Europeană a Cărbunelui și Oțelului” se elimină;

                                          (vi)

                                          a opta liniuță se înlocuiește cu următoarea:

                                                      „—

                                                      funcționar sau angajat activ al instituțiilor Comunităților Europene sau al organismelor specializate care le sunt atașate sau al Băncii Centrale Europene.”;

                              (b)

                              după alineatul (1), se introduce următorul alineat, iar actualele alineate (2) și (3) devin alineatele (3) și (4);
                              „(2)   Începând cu alegerile pentru Parlamentul European din 2004, mandatul de membru al Parlamentului European este incompatibil cu cel de membru al unui parlament național.
                              Prin derogare de la norma în cauză și fără a aduce atingere alineatului (3):

                                          —

                                          membrii Parlamentului național irlandez care sunt aleși în Parlamentul European la un scrutin ulterior pot avea un mandat dublu până la următoarele alegeri în Parlamentul național irlandez, moment în care se aplică primul paragraf din prezentul alineat;

                                          —

                                          membrii Parlamentului Regatului Unit care sunt de asemenea membri ai Parlamentului European în timpul perioadei de cinci ani care precede alegerile pentru Parlamentul European din 2004 pot avea un mandat dublu până la alegerile din 2009 pentru Parlamentul European, moment în care se aplică primul paragraf din prezentul alineat.”;

                              (c)

                              la noul alineat (3), termenul „stabili” se înlocuiește cu „extinde”, iar trimiterea la articolul 7 alineatul (2) se înlocuiește cu trimiterea la „articolul 7”;

                              (d)

                              la noul alineat (4), cuvintele „alineatele (1) și (2)” se înlocuiesc cu „alineatele (1), (2) și (3)”.

                  8.

                  Articolul 7 se înlocuiește cu următorul text:
                  „Articolul 7
                  Sub rezerva dispozițiilor prezentului act, procedura electorală este reglementată în fiecare stat membru de propriile dispoziții naționale.
                  Dispozițiile naționale, care, dacă este cazul, pot ține cont de situația specifică din statele membre, nu afectează caracterul esențial proporțional al sistemului de vot.”

                  9.

                  Articolul 9 se modifică după cum urmează:

                              (a)

                              la alineatul (1) cuvintele „la data fixată” se înlocuiesc cu „la data și la orele fixate”;

                              (b)

                              la alineatul (2) cuvintele „Numărarea voturilor nu poate să înceapă” se înlocuiesc cu „Statele membre nu pot să facă publice în mod oficial rezultatele numărătorii efectuate”;

                              (c)

                              alineatul (3) se elimină.

                  10.

                  Articolul 10 se modifică după cum urmează:

                              (a)

                              la alineatul (1), cuvintele „perioada menționată la articolul 9 alineatul (1)” se înlocuiesc cu „perioada electorală”;

                              (b)

                              la alineatul (2) al doilea paragraf, cuvintele „fixează o altă perioadă care nu se desfășoară cu mai mult de o lună înainte” se înlocuiesc cu „fixează, cu cel puțin un an înainte de sfârșitul perioadei de cinci ani prevăzute la articolul 3, o altă perioadă electorală care nu se desfășoară cu mai mult de două luni înainte”;

                              (c)

                              la alineatul (3) cuvintele „la articolul 22 din Tratatul de instituire a Comunității Europene a Cărbunelui și Oțelului” se elimină, cuvintele „Comunitatea Economică Europeană” se înlocuiesc cu „Comunitatea Europeană”, iar cuvintele „perioadă menționată la articolul 9 alineatul (1)” se înlocuiesc cu „perioadă electorală”.

                  11.

                  La articolul 11, cuvintele „Până la intrarea în vigoare a procedurii electorale uniforme prevăzute la articolul 7 alineatul (1)” se elimină.

                  12.

                  Articolul 12 se înlocuiește cu următorul text:
                  „Articolul 12
                  (1)   Un mandat devine vacant atunci când mandatul unui membru al Parlamentului European se încheie ca urmare a demisiei, a decesului sau a retragerii mandatului.
                  (2)   Sub rezerva altor dispoziții din prezentul act, fiecare stat membru stabilește proceduri adecvate pentru ocuparea oricărui mandat care devine vacant în timpul perioadei de cinci ani prevăzute la articolul 3, pentru restul perioadei menționate anterior.
                  (3)   În cazul în care legislația unui stat membru prevede explicit retragerea mandatului unui membru al Parlamentului European, mandatul acestuia se încheie în conformitate cu dispozițiile legale respective. Autoritățile naționale competente informează Parlamentul European cu privire la aceasta.
                  (4)   În cazul în care un mandat devine vacant ca urmare a demisiei sau a decesului, președintele Parlamentului European informează imediat autoritățile competente ale statului membru în cauză cu privire la aceasta”.

                  13.

                  Articolul 14 se abrogă.

                  14.

                  Articolul 15 se înlocuiește cu următorul text:
                  „Articolul 15
                  Prezentul act este redactat în limbile daneză, engleză, finlandeză, franceză, germană, greacă, irlandeză, italiană, olandeză, portugheză, spaniolă și suedeză, toate textele fiind autentice în aceeași măsură.
                  Anexele II și III constituie parte integrantă a prezentului act.”

                  15.

                  Anexa I se abrogă.

                  16.

                  În anexa III, declarația guvernului Republicii Federale Germania se elimină.

            Articolul 2
      (1)   Articolele din Actul din 1976 și anexele la acesta, modificate prin prezenta decizie, se renumerotează în conformitate cu tabelul de echivalență care figurează în anexa la prezenta decizie, care constituie parte integrantă din aceasta.
      (2)   Trimiterile încrucișate la articolele din Actul din 1976 și anexele la acesta se adaptează în consecință. Se aplică același lucru în ceea ce privește trimiterile la acele articole și la subdiviziunile lor cuprinse în tratatele comunitare.
      (3)   Trimiterile la articolele din Actul din 1976 cuprinse în alte instrumente sau acte se interpretează ca trimiteri la articolele din Actul din 1976, astfel cum au fost renumerotate în conformitate cu alineatul (1) și, respectiv, la alineatele articolelor în cauză, astfel cum au fost renumerotate prin prezenta decizie.
      Articolul 3
      (1)   Modificările prevăzute la articolele 1 și 2 intră în vigoare în prima zi a lunii următoare adoptării dispozițiilor prezentei decizii de către statele membre, în conformitate cu prevederile lor constituționale.
      (2)   Statele membre notifică Secretariatului General al Consiliului finalizarea procedurilor naționale.
      Articolul 4
      Prezenta decizie se publică în Jurnalul Oficial al Comunităților Europene.

         Adoptată la Luxemburg, 25 iunie 2002.

               Pentru Consiliu

               Președintele

            J. MATAS I PALOU

         Adoptată la Bruxelles, 23 septembrie 2002.

               Pentru Consiliu

               Președintele

            M. FISCHER BOEL

      ANEXĂ

         Tabelul de echivalență prevăzut la articolul 2 din Decizia 2002/772/CE, Euratom a Consiliului din 25 iunie și 23 septembrie 2002 de modificare a Actului privind alegerea reprezentanților Parlamentului European prin vot universal direct, anexat la Decizia 76/787/CECO, CEE, Euratom

                  Numerotarea precedentă

                  Noua numerotare

                  Articolul 1

                  Articolul 1

                  Articolul 2

                  Articolul 2

                  Articolul 2A

                  Articolul 3

                  Articolul 2B

                  Articolul 4

                  Articolul 3

                  Articolul 5

                  Articolul 4

                  Articolul 6

                  Articolul 5 (abrogat)

                  —

                  Articolul 6

                  Articolul 7

                  Articolul 7

                  Articolul 8

                  Articolul 8

                  Articolul 9

                  Articolul 9

                  Articolul 10

                  Articolul 10

                  Articolul 11

                  Articolul 11

                  Articolul 12

                  Articolul 12

                  Articolul 13

                  Articolul 13

                  Articolul 14

                  Articolul 14 (abrogat)

                  —

                  Articolul 15

                  Articolul 15

                  Anexa I (abrogată)

                  —

                  Anexa II

                  Anexa I

                  Anexa III

                  Anexa II

      (1)  JO C 292, 21.9.1998, p. 66.

      (2)  Aviz emis la 12 iunie 2002 (nepublicat încă în Jurnalul Oficial).

      (3)  JO L 278, 8.10.1976, p. 1.


title: 2010/687/: Decizia Consiliului din 8 noiembrie 2010 privind semnarea, în numele Uniunii Europene, a Acordului între Uniunea Europeană și Georgia privind readmisia persoanelor aflate în situație de ședere ilegală

text:
               12.11.2010

               RO

               Jurnalul Oficial al Uniunii Europene

               L 294/9

         DECIZIA CONSILIULUI
   din 8 noiembrie 2010
   privind semnarea, în numele Uniunii Europene, a Acordului între Uniunea Europeană și Georgia privind readmisia persoanelor aflate în situație de ședere ilegală
   (2010/687/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 27 noiembrie 2008, Consiliul a autorizat Comisia să deschidă negocieri cu Georgia privind readmisia persoanelor aflate în situația de ședere ilegală. Negocierile au fost încheiate cu succes și Acordul între Uniunea Europeană și Georgia privind readmisia persoanelor aflate în situație de ședere ilegală („acordul”) a fost parafat la 19 octombrie 2010.

               (2)

               Acordul ar trebui semnat în numele Uniunii, sub rezerva încheierii sale.

               (3)

               În conformitate cu articolul 3 din Protocolul (nr. 21) privind poziția Regatului Unit și a Irlandei privind spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, Regatul Unit și-a exprimat dorința de a participa la adoptarea și la aplicarea prezentei decizii.

               (4)

               În conformitate cu articolele 1 și 2 din Protocolul (nr. 21) privind poziția Regatului Unit și a Irlandei privind spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul menționat, Irlanda nu participă la adoptarea prezentei decizii, nu are obligații în temeiul acesteia și nici nu face obiectul aplicării sale.

               (5)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nici nu face obiectul aplicării sale,

         ADOPTĂ PREZENTA DECIZIE:
   Articolul 1
   Semnarea Acordului între Uniunea Europeană și Georgia privind readmisia persoanelor aflate în situație de ședere ilegală se aprobă în numele Uniunii, sub rezerva încheierii respectivului acord (1).
   Articolul 2
   Președintele Consiliului este împuternicit să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 noiembrie 2010.

            Pentru Consiliu

            Președintelele

         M. WATHELET

      (1)  Textul acordului se va publica împreună cu decizia de încheiere.


title: 2009/440/CE: Decizia Consiliului din 25 mai 2009 de numire a patru membri finlandezi și a doi supleanți finlandezi în cadrul Comitetului Regiunilor

text:
               11.6.2009

               RO

               Jurnalul Oficial al Uniunii Europene

               L 148/16

      DECIZIA CONSILIULUI

   din 25 mai 2009
   de numire a patru membri finlandezi și a doi supleanți finlandezi în cadrul Comitetului Regiunilor
   (2009/440/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului finlandez,
   întrucât:

               (1)

               La 24 ianuarie 2006, Consiliul a adoptat Decizia nr. 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Patru posturi de membru în cadrul Comitetului Regiunilor au devenit vacante ca urmare a demisiei dnei Auli HYVÄRINEN și a dnei Elina LEHTO-HÄGGROTH și ca urmare a încheierii mandatului dlui Risto ERVELÄ și al dlui Risto KOIVISTO. Două posturi de supleant au devenit vacante ca urmare a demisiei dnei Martina MALMBERG și a dnei Heini UTUNEN,

         DECIDE:
   Articolul 1
   Se numesc în cadrul Comitetului Regiunilor pentru durata restantă a mandatului, respectiv până la 25 ianuarie 2010:

               (a)

               în calitate de membri:

                           —

                           Dna Satu TIETARI, Säkylän kunnanvaltuuston jäsen;

                           —

                           Dna Anne KARJALAINEN, Keravan kaupunginvaltuuston jäsen;

                           —

                           Dl Risto ERVELÄ, Sauvon kunnanvaltuuston jäsen (schimbare de mandat);

                           —

                           Dl Risto KOIVISTO, Pirkkalan kunnanjohtaja (schimbare de mandat);

               (b)

               în calitate de supleanți:

                           —

                           Dl Petri KALMI, Nurmijärven kunnanvaltuuston puheenjohtaja;

                           —

                           Dl Mårten JOHANSSON, Raaseporin kaupunginjohtaja.

         Articolul 2
   Prezenta decizie produce efecte de la data adoptării.

      Adoptată la Bruxelles, 25 mai 2009.

            Pentru Consiliu

            Președintele

         J. ŠEBESTA

      (1)  JO L 56, 25.2.2006, p. 75.


title: Decizia Consiliului din 19 iulie 1982 privind încheierea unui Acord de cooperare între Comunitatea Economică Europeană și Regatul Thailandei referitor la producția, comercializarea și schimburile comerciale cu manioc

text:
               03/Volumul 04

               RO

               Jurnalul Ofícial al Uniunii Europene

               120

         31982D0495

               L 219/52

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 19 iulie 1982
   privind încheierea unui Acord de cooperare între Comunitatea Economică Europeană și Regatul Thailandei referitor la producția, comercializarea și schimburile comerciale cu manioc
   (82/495/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât încheierea unui Acord de cooperare între Comunitatea Economică Europeană și Regatul Thailandei referitor la producția, comercializarea și schimburile comerciale cu manioc prezintă interes reciproc,
   DECIDE:
   Articolul 1
   Acordul de cooperare între Comunitatea Economică Europeană și Regatul Thailandei referitor la producția, comercializarea și schimburile comerciale cu manioc se aprobă în numele Comunității.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.

      Adoptată la Bruxelles, 19 iulie 1982.

            Pentru Consiliu

            Președintele

         K. OLESEN


title: Decizia (UE) 2016/1966 a Consiliului din 20 septembrie 2016 privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei XIX (Protecția consumatorilor) la Acordul privind SEE (sistemul de soluționare alternativă a litigiilor)

text:
                  10.11.2016

                  RO

                  Jurnalul Oficial al Uniunii Europene

                  L 303/16

            DECIZIA (UE) 2016/1966 A CONSILIULUI
      din 20 septembrie 2016
      privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei XIX (Protecția consumatorilor) la Acordul privind SEE (sistemul de soluționare alternativă a litigiilor)
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
      având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
      având în vedere propunerea Comisiei Europene,
      întrucât:

                  (1)

                  Acordul privind Spațiul Economic European (denumit în continuare „Acordul privind SEE”) a intrat în vigoare la 1 ianuarie 1994.

                  (2)

                  În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XIX (Protecția consumatorilor) la Acordul privind SEE.

                  (3)

                  Regulamentul (UE) nr. 524/2013 al Parlamentului European și al Consiliului (2) urmează să fie încorporat în Acordul privind SEE.

                  (4)

                  Regulamentul de punere în aplicare (UE) 2015/1051 al Comisiei (3) urmează să fie încorporat în Acordul privind SEE.

                  (5)

                  Directiva 2013/11/UE a Parlamentului European și a Consiliului (4) urmează să fie încorporată în Acordul privind SEE.

                  (6)

                  Prin urmare, anexa XIX (Protecția consumatorilor) la Acordul privind SEE ar trebui modificată în consecință.

                  (7)

                  Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată, în numele Uniunii, în cadrul Comitetului mixt al SEE referitor la propunerea de modificare a anexei XIX (Protecția consumatorilor) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
      Articolul 2
      Prezenta decizie intră în vigoare la data adoptării.

         Adoptată la Bruxelles, 20 septembrie 2016.

               Pentru Consiliu

               Președintele

            I. KORČOK

         (1)  JO L 305, 30.11.1994, p. 6.

         (2)  Regulamentul (UE) nr. 524/2013 al Parlamentului European și al Consiliului din 21 mai 2013 privind soluționarea online a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (JO L 165, 18.6.2013, p. 1).

         (3)  Regulamentul de punere în aplicare (UE) 2015/1051 al Comisiei din 1 iulie 2015 privind modalitățile de exercitare a funcțiilor platformei de soluționare online a litigiilor, modalitățile formularului electronic de reclamație și modalitățile de cooperare între punctele de contact prevăzute în Regulamentul (UE) nr. 524/2013 al Parlamentului European și al Consiliului privind soluționarea online a litigiilor în materie de consum (JO L 171, 2.7.2015, p. 1).

         (4)  Directiva 2013/11/UE a Parlamentului European și a Consiliului din 21 mai 2013 privind soluționarea alternativă a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (JO L 165, 18.6.2013, p. 63).

         PROIECT DE
         DECIZIE NR. … A COMITETULUI MIXT AL SEE
         din …
         de modificare a anexei XIX (Protecția consumatorilor) la Acordul privind SEE
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:

                     (1)

                     Regulamentul (UE) nr. 524/2013 al Parlamentului European și al Consiliului din 21 mai 2013 privind soluționarea online a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (1) urmează să fie încorporat în Acordul privind SEE.

                     (2)

                     Este necesar să se stabilească modalități tranzitorii speciale până la punerea deplină în aplicare a funcției de traducere a platformei de soluționare online a litigiilor menționate la articolul 5 din Regulamentul (UE) nr. 524/2013 în ceea ce privește limba islandeză.

                     (3)

                     Regulamentul de punere în aplicare (UE) 2015/1051 al Comisiei din 1 iulie 2015 privind modalitățile de exercitare a funcțiilor platformei de soluționare online a litigiilor, modalitățile formularului electronic de reclamație și modalitățile de cooperare între punctele de contact prevăzute în Regulamentul (UE) nr. 524/2013 al Parlamentului European și al Consiliului privind soluționarea online a litigiilor în materie de consum (2) urmează să fie încorporat în Acordul privind SEE.

                     (4)

                     Directiva 2013/11/UE a Parlamentului European și a Consiliului din 21 mai 2013 privind soluționarea alternativă a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (3) urmează să fie încorporată în Acordul privind SEE.

                     (5)

                     Prin urmare, anexa XIX la Acordul privind SEE ar trebui modificată în consecință,

               ADOPTĂ PREZENTA DECIZIE:
         Articolul 1
         Anexa XIX la Acordul privind SEE se modifică după cum urmează:

                     1.

                     La punctul 7d (Directiva 2009/22/CE a Parlamentului European și a Consiliului) se adaugă următorul text:
                     „, modificată prin:

                                 —

                                    32013 R 0524: Regulamentul (UE) nr. 524/2013 al Parlamentului European și al Consiliului din 21 mai 2013 (JO L 165, 18.6.2013, p. 1);

                                 —

                                    32013 L 0011: Directiva 2013/11/UE a Parlamentului European și a Consiliului din 21 mai 2013 (JO L 165, 18.6.2013, p. 63).”

                     2.

                     La punctul 7f [Regulamentul (CE) nr. 2006/2004 al Parlamentului European și al Consiliului] se adaugă următoarele liniuțe:

                                 „—

                                    32013 R 0524: Regulamentul (UE) nr. 524/2013 al Parlamentului European și al Consiliului din 21 mai 2013 (JO L 165, 18.6.2013, p. 1);

                                 —

                                    32013 L 0011: Directiva 2013/11/UE a Parlamentului European și a Consiliului din 21 mai 2013 (JO L 165, 18.6.2013, p. 63).”

                     3.

                     După punctul 7i (Directiva 2011/83/UE a Parlamentului European și a Consiliului) se adaugă următorul text:

                                 „7j.

                                    32013 R 0524: Regulamentul (UE) nr. 524/2013 al Parlamentului European și al Consiliului din 21 mai 2013 privind soluționarea online a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (JO L 165, 18.6.2013, p. 1).
                                 În sensul prezentului acord, dispozițiile regulamentului se citesc cu următoarele adaptări:

                                             (a)

                                             În ceea ce privește statele AELS, platforma SOL menționată la articolul 5 din regulament este accesibilă în termen de 40 de zile lucrătoare de la data intrării în vigoare a Deciziei nr. …/… a Comitetului mixt al SEE din … [prezenta decizie a Comitetului mixt al SEE].

                                             (b)

                                             Platforma SOL este accesibilă în toate limbile menționate la articolul 129 alineatul (1) din Acordul privind SEE.

                                             (c)

                                             Prin derogare de la articolul 5 alineatul (4) litera (e) din regulament, funcțiile de traducere în și din limba islandeză ale platformei SOL sunt disponibile inițial numai în ceea ce privește rezultatul unei proceduri SAL transmis de o entitate SAL. Islanda asigură faptul că utilizatorii platformei SOL pot obține traducerea tuturor celorlalte informații în și din limba islandeză prin intermediul punctului său de contact SOL, atunci când informațiile respective sunt necesare pentru soluționarea litigiului și sunt schimbate prin intermediul platformei SOL în altă limbă. Informațiile referitoare la aceste modalități în ceea ce privește limba islandeză sunt furnizate pe pagina principală a platformei SOL.
                                             Comisia și Islanda depun eforturi de îmbunătățire a funcțiilor de traducere furnizate de platforma SOL în ceea ce privește limba islandeză, pentru a asigura faptul că toate funcțiile au o calitate comparabilă celei oferite pentru celelalte limbi, și informează în mod regulat Comitetul mixt al SEE cu privire la progresele înregistrate. Atunci când funcțiile de traducere vor asigura, în ceea ce privește limba islandeză, o calitate comparabilă celei oferite pentru celelalte limbi, Comitetul mixt al SEE adoptă, fără întârzieri nejustificate, o decizie pentru a pune capăt măsurilor prevăzute la prezentul punct.

                                 7ja.

                                    32015 R 1051: Regulamentul de punere în aplicare (UE) 2015/1051 al Comisiei din 1 iulie 2015 privind modalitățile de exercitare a funcțiilor platformei de soluționare online a litigiilor, modalitățile formularului electronic de reclamație și modalitățile de cooperare între punctele de contact prevăzute în Regulamentul (UE) nr. 524/2013 al Parlamentului European și al Consiliului privind soluționarea online a litigiilor în materie de consum (JO L 171, 2.7.2015, p. 1).

                                 7k.

                                    32013 L 0011: Directiva 2013/11/UE a Parlamentului European și a Consiliului din 21 mai 2013 privind soluționarea alternativă a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (JO L 165, 18.6.2013, p. 63).
                                 În sensul prezentului acord, dispozițiile directivei se citesc cu următoarele adaptări:

                                             (a)

                                             trimiterile din directivă la alte acte sunt considerate relevante în măsura și sub forma în care actele respective sunt încorporate în acord;

                                             (b)

                                             în ceea ce privește statele AELS, articolul 11 alineatul (2) se citește după cum urmează:
                                             «(2)   În sensul prezentului articol, „reședința obișnuită” se determină în conformitate cu următoarele dispoziții:

                                                         (a)

                                                         Reședința obișnuită a societăților și a altor organisme, constituite sau nu ca persoane juridice, este situată la sediul administrației lor centrale;
                                                         Reședința obișnuită a unei persoane fizice acționând în exercitarea activității sale profesionale este locul unde această persoană își are sediul principal de activitate;

                                                         (b)

                                                         În cazul în care contractul este încheiat în cadrul activității unei sucursale, a unei agenții sau a oricărei alte unități sau în cazul în care, conform contractului, executarea acestuia incumbă unei astfel de sucursale, agenții sau unități, locul unde se află sucursala, agenția sau oricare altă unitate este considerat reședința obișnuită;

                                                         (c)

                                                         În scopul determinării locului unde se află reședința obișnuită, momentul relevant îl constituie data încheierii contractului.»;

                                             (c)

                                             la articolul 18 alineatul (2) se adaugă următorul text:
                                             «Comisia include pe lista respectivă autoritățile competente și punctele unice de contact desemnate de statele AELS.»;

                                             (d)

                                             la articolul 20 alineatul (4), după cuvintele «Comisiei îi sunt notificate schimbări.» se introduce următorul text:
                                             «Comisia include pe lista respectivă entitățile SAL stabilite în statele AELS și enumerate în conformitate cu alineatul (2).»”

               Articolul 2
         Textele Regulamentului (UE) nr. 524/2013, ale Regulamentului de punere în aplicare (UE) 2015/1051 și ale Directivei 2013/11/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         Articolul 3
         Prezenta decizie intră în vigoare la […], cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
         Articolul 4
         Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

            Adoptată la Bruxelles,

                  Pentru Comitetul mixt al SEE

                  Președintele

                  Secretarii Comitetului mixt al SEE

            (1)  JO L 165, 18.6.2013, p. 1.

            (2)  JO L 171, 2.7.2015, p. 1.

            (3)  JO L 165, 18.6.2013, p. 63.

            (*)  [Nu au fost semnalate obligații constituționale.] [Au fost semnalate obligații constituționale.]


title: Decizia 2005/511/JAI a Consiliului din 12 iulie 2005 privind protecția monedei euro împotriva falsificării, prin desemnarea Europol ca fiind biroul central pentru combaterea falsificării monedei euro

text:
Anunţ juridic important

|

32005D0511

Official Journal L 185 , 16/07/2005 P. 0035 - 0036 Official Journal L 164 , 16/06/2006 P. 0241 - 0242

		20050712Decizia 2005/511/JAI a Consiliuluidin 12 iulie 2005privind protecția monedei euro împotriva falsificării, prin desemnarea Europol ca fiind biroul central pentru combaterea falsificării monedei euroCONSILIUL UNIUNII EUROPENE,având în vedere Tratatul privind Uniunea Europeană, în special articolele 30 alineatul (1) litera (b) și 34 alineatul (2) litera (c),având în vedere inițiativa Republicii Federale Germania, a Regatului Spaniei, a Republicii Franceze, a Republicii Italiene și a Regatului Unit al Marii Britanii și Irlandei de Nord [1],având în vedere avizul Parlamentului European [2],întrucât:(1) Ca monedă legală a 12 state membre, euro a dobândit o importanță crescândă la nivel mondial și, în consecință, devenind o țintă prioritară a organizațiilor internaționale de falsificare din Uniunea Europeană și țările terțe.(2) Trebuie împiedicată creșterea volumului de monedă euro falsificată, care ar pune în pericol libera circulație a bancnotelor și monedelor euro.(3) Cooperarea între statele membre însele și între statele membre și Europol trebuie intensificată în vederea consolidării sistemului de protecție a monedei euro în afara teritoriului Uniunii Europene.(4) Convenția de la Geneva privind stoparea falsificării de monedă din 20 aprilie 1929 (denumită în continuare Convenția de la Geneva) trebuie sa fie aplicată cu mai mare eficiență, în condițiile integrării europene.(5) Țările terțe au nevoie de un punct central de informare cu privire la moneda euro falsificată, iar toate informațiile pertinente în acest domeniu trebuie să fie centralizate la Europol pentru analiză.(6) În conformitate cu Decizia cadru 2000/383/JAI a Consiliului din 29 mai 2000 privind consolidarea protecției împotriva falsificării de monedă prin sancțiuni penale și de altă natură, cu ocazia introducerii monedei euro [3], Consiliul consideră oportun ca toate statele membre să devină părți contractante la Convenția de la Geneva și să înființeze birouri centrale, în sensul articolului 12 din respectiva convenție.(7) Consiliul consideră oportună desemnarea Europol ca birou central pentru combaterea falsificării monedei euro, în sensul articolului 12 din Convenția de la Geneva,DECIDE:Articolul 1(1) Pentru statele membre care sunt părți contractante la Convenția de la Geneva, Europol, în conformitate cu declarația din anexă (denumită în continuare "declarația"), funcționează ca birou central pentru combaterea falsificării monedei euro, în sensul articolului 12 prima teză din Convenția de la Geneva. Cu privire la falsificarea tuturor celorlalte monede și funcțiile biroului central care nu sunt delegate către Europol în temeiul declarației, competențele actuale ale birourilor centrale naționale rămân în vigoare.(2) Guvernele statelor membre care sunt părți contractante la Convenția de la Geneva emit declarația și însărcinează reprezentantul Republicii Federale Germania să transmită declarațiile Secretarului General al Organizației Națiunilor Unite.Articolul 2Prezenta decizie intră în vigoare la data publicării sale în Jurnalul Oficial al Uniunii Europene.Adoptată la Bruxelles, 12 iulie 2005.Pentru ConsiliuPreședinteleG. Brown[1] JO C 317, 22.12.2004, p. 10.[2] Aviz emis la 12 aprilie 2005 (nepublicat în Jurnalul Oficial până la această dată).[3] JO L 140, 14.6.2000, p. 1. Decizie cadru, astfel cum a fost modificată prin Decizia cadru 2001/888/JAI (JO L 329, 14.12.2001, p. 3).--------------------------------------------------20050712ANEXĂDeclarația … de desemnare a Europol ca fiind biroul central pentru combaterea falsificării monedei euro… stat membru al Uniunii Europene, am dat Oficiului European de Poliție (denumit în continuare Europol) un mandat pentru combaterea falsificării monedei euro.În scopul funcționării mai eficiente a Convenției de la Geneva din 1929, … își îndeplinește pe viitor obligațiile după cum urmează:1. Cu privire la falsificarea monedei euro, Europol îndeplinește – în cadrul obiectivului său stabilit în conformitate cu Actul Consiliului din 26 iulie 1995 privind constituirea Oficiului European de Poliție (Convenția Europol) [1] – următoarele funcții de birou central, în sensul articolelor 12-15 din Convenția de la Geneva din 1929.1.1. Europol centralizează și prelucrează, în conformitate cu Convenția Europol, toate informațiile care pot facilita cercetarea, prevenirea și combaterea falsificării monedei euro și transmite aceste informații de îndată birourilor centrale naționale ale statelor membre.1.2. În conformitate cu Convenția Europol, în special în conformitate cu articolul 18 al acesteia și cu Actul Consiliului din 12 martie 1999 de adoptare a normelor privind transmiterea datelor cu caracter personal de către Europol statelor și organismelor terțe [2], Europol corespondează direct cu birourile centrale ale țărilor terțe pentru îndeplinirea sarcinilor stabilite la punctele 1.3, 1.4 și 1.5 din prezenta declarație.1.3. În măsura în care consideră oportun, Europol transmite birourilor centrale ale statelor terțe un set de specimene ale monedei euro autentice.1.4. Europol notifică în mod regulat birourile centrale din țările terțe, oferindu-le toate informațiile necesare, cu privire la noile emisiuni de monedă și la retragerea acestora din circulație.1.5. Cu excepția situațiilor de interes pur local, Europol, în măsura în care consideră a fi oportun, notifică birourile centrale din statele terțe cu privire la:- orice descoperire a monedelor euro false sau falsificate. Notificarea privind contrafacerea sau falsificarea este însoțită de o descriere tehnică a falsului, furnizată exclusiv de organismul ale cărui bancnote au fost falsificate. Trebuie transmisă o reproducere fotografică sau, în cazul în care este posibil, un specimen al bancnotei falsificate. În situații de urgență, o notificare și o scurtă descriere realizată de autoritățile de poliție pot fi comunicate cu discreție birourilor centrale interesate, fără a aduce atingere notificării și descrierii tehnice menționate anterior;- detaliile privind descoperirea contrafacerii, precizându-se dacă a fost posibilă sechestrarea în totalitate a monedei falsificate puse în circulație.1.6. În calitate de birou central pentru statele membre, Europol participă la conferințele privind falsificarea monedei euro, în sensul articolului 15 din Convenția de la Geneva.1.7. Atunci când Europol nu-și poate îndeplini sarcinile menționate la punctele 1.1-1.6, în conformitate cu Convenția Europol, birourile centrale naționale ale statelor membre rămân competente.2. Cu privire la falsificarea tuturor celorlalte monede și pentru funcțiile biroului central care nu au fost delegate către Europol în conformitate cu punctul 1, competențele actuale ale birourilor centrale naționale rămân în vigoare.Numele reprezentantului … data, …[1] JO L 316, 27.11.1995, p. 1.[2] JO C 88, 30.3.1999, p. 1. Actul Consiliului, astfel cum a fost modificat prin Actul Consiliului din 28 februarie 2002 (JO C 76, 27.3.2002, p. 1).--------------------------------------------------


title: 2012/523/UE: Decizia Consiliului din 24 septembrie 2012 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare

text:
               28.9.2012

               RO

               Jurnalul Oficial al Uniunii Europene

               L 263/2

         DECIZIA CONSILIULUI
   din 24 septembrie 2012
   de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare
   (2012/523/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) („Acordul de parteneriat ACP-CE”), astfel cum a fost modificat cel mai recent la Ouagadougou, la 22 iunie 2010 (2), în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, cu privire la măsurile care trebuie adoptate și la procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere Regulamentul (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare (4) („Instrumentul de cooperare pentru dezvoltare”), în special articolul 37,
   având în vedere propunerea Comisiei Europene,
   întrucât:

               (1)

               Decizia 2007/641/CE a Consiliului (5) a fost adoptată pentru a se lua măsurile corespunzătoare în urma încălcării elementelor esențiale menționate la articolul 9 din Acordul de parteneriat ACP-CE, precum și a valorilor menționate la articolul 3 din Instrumentul de cooperare pentru dezvoltare.

               (2)

               Măsurile respective au fost extinse prin Deciziile 2009/735/CE (6), 2010/208/UE (7), 2010/589/UE (8), 2011/219/UE (9) și 2011/637/UE (10) ale Consiliului, întrucât nu numai că Republica Fiji mai avea să pună în aplicare angajamentele importante asumate în cadrul consultărilor purtate în aprilie 2007 privind elemente esențiale din Acordul de parteneriat ACP-CE și din Instrumentul de cooperare pentru dezvoltare, dar au avut loc și evoluții negative importante în ceea ce privește unele dintre aceste angajamente.

               (3)

               Cu toate acestea, de la începutul anului 2012, se pot constata unele evoluții pozitive în ceea ce privește reinstaurarea democrației în Republica Fiji, care ar trebui să fie recunoscute. Prin urmare, ar trebui să se ia în considerare o nouă perspectivă privind programarea viitoarei asistențe pentru dezvoltare.

               (4)

               Decizia 2007/641/CE expiră la 30 septembrie 2012. În consecință, ar trebui să fie actualizate măsurile prevăzute de aceasta și să se extindă perioada sa de aplicare,

         ADOPTĂ PREZENTA DECIZIE:
   Articolul 1
   Decizia 2007/641/CE se modifică după cum urmează:

               1.

               La articolul 3, al doilea paragraf se înlocuiește cu următorul text:
               „Expiră la 30 septembrie 2013. Se reexaminează periodic, cel puțin la fiecare șase luni.”

               2.

               Anexa se înlocuiește cu anexa la prezenta decizie.

         Articolul 2
   Scrisoarea din anexa la prezenta decizie este adresată Republicii Fiji.
   Articolul 3
   Prezenta decizie intră în vigoare la data adoptării.

      Adoptată la Bruxelles, 24 septembrie 2012.

            Pentru Consiliu

            Președintele

         A. D. MAVROYIANNIS

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  JO L 378, 27.12.2006, p. 41.

      (5)  JO L 260, 5.10.2007, p. 15.

      (6)  JO L 262, 6.10.2009, p. 43.

      (7)  JO L 89, 9.4.2010, p. 7.

      (8)  JO L 260, 2.10.2010, p. 10.

      (9)  JO L 93, 7.4.2011, p. 2.

      (10)  JO L 252, 28.9.2011, p. 1.

      ANEXĂ
      E.S. Ratu Epeli NAILATIKAU
      Președintele Republicii Fiji
      Suva
      Republica Fiji
      Excelența voastră,
      Uniunea Europeană (UE) acordă o importanță deosebită dispozițiilor articolului 9 din Acordul de parteneriat ACP-CE și ale articolului 3 din Instrumentul de cooperare pentru dezvoltare. Parteneriatul ACP-CE se întemeiază pe respectarea drepturilor omului, a principiilor democratice și a statului de drept, care constituie elementele esențiale ale Acordului de parteneriat ACP-CE și reprezintă fundamentul relațiilor noastre.
      La 11 decembrie 2006, Consiliul UE a condamnat lovitura de stat militară din Republica Fiji.
      În temeiul articolului 96 din Acordul de parteneriat ACP-CE și având în vedere că lovitura de stat militară din 5 decembrie 2006 a reprezentat o încălcare a elementelor esențiale enumerate la articolul 9 din respectivul acord, UE a invitat Republica Fiji la consultări, astfel cum se prevede în Acordul de parteneriat ACP-CE, în vederea examinării atente a situației și, după caz, pentru a se adopta măsuri de remediere.
      Partea oficială a acestor consultări a demarat la Bruxelles la 18 aprilie 2007. UE a fost mulțumită de faptul că, în acel moment, guvernul interimar a confirmat o serie de angajamente-cheie privind drepturile omului și libertățile fundamentale, respectarea principiilor democratice și a statului de drept, astfel cum se menționează mai jos, propunând o serie de măsuri pozitive pentru punerea în aplicare a acestora.
      Constatăm cu regret că de atunci au avut loc o serie de evenimente negative, în special în luna aprilie 2009, ceea ce înseamnă că Republica Fiji încalcă în prezent o serie de angajamente pe care și le-a asumat. Este vorba, în special, de abrogarea Constituției, de întârzierea considerabilă a organizării alegerilor parlamentare și de încălcarea drepturilor omului. Cu toate că punerea în aplicare a angajamentelor a fost întârziată în mod considerabil, majoritatea acestor angajamente rămân foarte relevante pentru situația actuală din Republica Fiji și, prin urmare, sunt atașate la prezenta scrisoare. Având în vedere că Republica Fiji a decis, în mod unilateral, să încalce o serie de angajamente-cheie, acest fapt a antrenat pierderi în ceea ce privește fondurile pentru dezvoltare destinate Republicii Fiji.
      Cu toate că subzistă anumite îngrădiri ale drepturilor omului și libertăților fundamentale, de la începutul anului 2012 au fost adoptate unele măsuri pozitive, și anume suprimarea, la 7 ianuarie 2012, a regulamentelor privind instituirea stării de urgență și anunțarea, la 9 martie 2012, a unui proces politic din care să rezulte o nouă Constituție până în martie 2013 și reinstaurarea democrației constituționale prin noi alegeri parlamentare care să se desfășoare până în septembrie 2014.
      Recunoscând aceste evoluții și în spiritul parteneriatului care constituie fundamentul Acordului de parteneriat ACP-CE, UE își exprimă disponibilitatea de a se angaja într-un nou dialog oficial cu privire la aceste evoluții. Un astfel de dialog oficial ar putea fi avut în vedere cu ocazia unei misiuni de evaluare în temeiul articolului 96 din Acordul de parteneriat ACP-CE, după încheierea cu succes a unui proces de consultare constituțională, cuprinzător, credibil și transparent, prevăzut pentru martie 2013.
      Prin urmare, UE a decis să extindă măsurile corespunzătoare existente în ceea ce privește Republica Fiji și, ca prim răspuns la măsurile luate de Republica Fiji, să le modifice astfel încât să permită, în special, lansarea discuțiilor de programare pentru cel de al 11-lea Fond european de dezvoltare („FED”), precum și să notifice în timp util o alocare indicativă pentru Republica Fiji. Finalizarea, semnarea și punerea în aplicare a documentelor de programare pentru cel de al 11-lea FED vor fi avute în vedere împreună cu viitorul guvern ales în mod democratic. În consecință, este foarte important ca guvernul interimar să se angajeze în desfășurarea unui proces de consultare constituțională cuprinzător, credibil și transparent și a unui dialog politic intern și să respecte angajamentele asumate, în special cu privire la drepturile omului și la statul de drept și să suprime restricțiile rămase. Cu toate că poziția UE rămâne orientată pe elementele esențiale ale Acordului de parteneriat ACP-CE, precum și pe principiile fundamentale ale acestuia, în special în ceea ce privește rolul decisiv al dialogului și pe îndeplinirea obligațiilor reciproce, trebuie subliniat că UE nu a ajuns la concluzii preliminare cu privire la rezultatul acestui dialog.
      În cazul unui rezultat pozitiv în urma evaluării și a dialogului oficial preconizate, UE se angajează să efectueze în viitor o revizuire pozitivă a măsurilor respective. În schimb, dacă situația din Republica Fiji nu se ameliorează, se vor înregistra noi pierderi în ceea ce privește fondurile pentru dezvoltare destinate Republicii Fiji. În special, evaluarea progreselor suplimentare obținute, menite să restabilească ordinea constituțională, va constitui un punct de reper pentru UE în deciziile viitoare pe care le va lua cu privire la programul indicativ național pentru Republica Fiji în cadrul celui de al 11-lea FED.
      Înainte ca dialogul oficial să aibă loc, UE invită Republica Fiji să continue și să intensifice dialogul politic.
      Măsurile corespunzătoare sunt următoarele:

                  —

                  ajutorul umanitar și sprijinul direct acordat societății civile și populațiilor vulnerabile pot fi menținute;

                  —

                  activitățile de cooperare în curs de desfășurare, în special cele care au loc în temeiul celui de al 8-lea și al 9-lea FED, au fost autorizate să continue;

                  —

                  activitățile de cooperare care pot contribui la restabilirea democrației și la ameliorarea guvernanței pot fi continuate, cu excepția unor circumstanțe cu totul excepționale;

                  —

                  aplicarea măsurilor de însoțire a reformei sectorului zahărului pentru anul 2006 a fost autorizată să continue. Acordul de finanțare a fost semnat, la nivel tehnic, de către Republica Fiji, la 19 iunie 2007. Trebuie menționat că Acordul de finanțare include o clauză suspensivă;

                  —

                  subvenția pentru zahăr aferentă anului 2007 este zero;

                  —

                  disponibilitatea alocării unei subvenții pentru zahăr aferentă anului 2008 a fost condiționată de dovedirea pregătirii la timp și în mod credibil a alegerilor, în conformitate cu angajamentele convenite, în special în ceea ce privește recensământul, reorganizarea limitelor circumscripțiilor electorale și reforma electorală în conformitate cu Constituția, luarea de măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția. Această subvenție pentru zahăr în 2008 s-a pierdut la 31 decembrie 2009;

                  —

                  subvenția pentru zahăr aferentă anului 2009 a fost anulată în luna mai 2009 din cauza faptului că guvernul interimar a decis amânarea alegerilor generale până în septembrie 2014;

                  —

                  subvenția pe 2010 a fost anulată înainte de 1 mai 2010, întrucât nu s-a înregistrat niciun progres în ceea ce privește continuarea procesului democratic; cu toate acestea, dată fiind situația critică din sectorul zahărului, o parte din suma alocată a fost pusă în rezervă pentru asistență directă oferită populației direct dependente de producția de zahăr, în vederea reducerii consecințelor sociale negative. Aceste fonduri sunt gestionate în mod centralizat de Delegația UE la Suva și nu sunt distribuite prin intermediul guvernului;

                  —

                  pot fi continuate pregătirile și eventuala semnare a programului indicativ multianual privind măsurile de însoțire a reformei sectorului zahărului pentru perioada 2011-2013;

                  —

                  disponibilitatea alocării indicative în cadrul programului indicativ multianual pentru măsurile de însoțire pentru țările semnatare ale fostului Protocol privind zahărul 2011-2013 va fi condiționată de încheierea unui acord în cadrul procesului de consultare; în lipsa unui astfel de acord, pentru finanțare în cadrul acestei alocări se vor lua în considerare doar măsurile menite să atenueze consecințele sociale;

                  —

                  pregătirea programării pentru cel de al 11-lea FED poate fi lansată, astfel încât Republica Fiji să poată fi notificată în timp util cu privire la o alocare indicativă;

                  —

                  s-ar putea lua în considerare furnizarea unui sprijin specific pentru pregătirea și punerea în aplicare a angajamentelor-cheie, în special pentru sprijinirea pregătirii și/sau organizării alegerilor;

                  —

                  cooperarea regională și participarea Republicii Fiji la aceasta nu sunt afectate.

            Monitorizarea angajamentelor se va face în conformitate cu dispozițiile prevăzute în anexa la prezenta scrisoare referitoare la dialogul periodic și la cooperarea efectivă. Se vor efectua misiuni de evaluare și de monitorizare și vor fi întocmite rapoarte.
      De asemenea, UE se așteaptă ca Republica Fiji să coopereze pe deplin în cadrul Forumului Insulelor din Pacific în privința punerii în aplicare a recomandărilor Grupului persoanelor eminente, aprobate de Forumul miniștrilor afacerilor externe la reuniunea de la Vanuatu din 16 martie 2007. UE salută progresele realizate recent cu Grupul de contact ministerial al Forumului Insulelor din Pacific instituit pentru monitorizarea progreselor înregistrate de Republica Fiji în pregătirea alegerilor și revenirea la democrație.
      UE va continua să urmărească îndeaproape situația din Republica Fiji. În temeiul articolului 8 din Acordul de parteneriat ACP-CE, se menține un dialog politic intensificat cu Republica Fiji pentru a se asigura respectarea drepturilor omului, reinstaurarea democrației și respectarea statului de drept până când ambele părți vor conveni că intensificarea dialogului și-a atins obiectivul.
      În cazul în care punerea în aplicare a angajamentelor luate de guvernul interimar este încetinită, oprită sau compromisă, UE își rezervă dreptul de a readapta măsurile corespunzătoare.
      UE subliniază faptul că privilegiile acordate Republicii Fiji în cadrul cooperării cu UE depind de respectarea elementelor esențiale din Acordul de parteneriat ACP-CE și a principiilor din Instrumentul de cooperare pentru dezvoltare. Pentru ca UE să fie convinsă de faptul că guvernul interimar este dispus întru totul să-și respecte angajamentele asumate, este esențial să se realizeze progrese rapide și substanțiale în sensul îndeplinirii angajamentelor convenite.
      Cu deosebită considerație,
      Adoptată la Bruxelles,

            Pentru Consiliu

            Președinte

            Pentru Comisie

            Comisar

         ANEXĂ LA ANEXĂ

            ANGAJAMENTE CONVENITE CU REPUBLICA FIJI

         A.   Respectarea principiilor democratice

         Angajamentul nr. 1
         Alegeri parlamentare libere și corecte vor avea loc în termen de 24 de luni de la data de 1 martie 2007, sub rezerva constatărilor în urma evaluării ce va fi efectuată de auditorii independenți numiți de Secretariatul Forumului Insulelor din Pacific. Procesele premergătoare organizării alegerilor vor fi monitorizate, adaptate și revizuite în comun, în funcție de necesități, în baza unor criterii stabilite de comun acord. Aceasta înseamnă, în special, următoarele:

                     —

                     până la 30 iunie 2007, guvernul interimar va adopta un calendar cu date de finalizare a diverselor acțiuni ce trebuie întreprinse pentru pregătirea noilor alegeri parlamentare;

                     —

                     acest calendar va preciza perioada în care vor avea loc recensământul, reorganizarea limitelor circumscripțiilor electorale și reforma electorală;

                     —

                     stabilirea limitelor circumscripțiilor electorale și reforma electorală se vor efectua în conformitate cu Constituția;

                     —

                     se vor lua măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția;

                     —

                     numirea vicepreședintelui se va face în conformitate cu Constituția.

               Angajamentul nr. 2
         Atunci când adoptă inițiative politice și modificări de importanță majoră în domenii precum cel legislativ, fiscal și altele, guvernul interimar va ține seama de consultările cu societatea civilă și cu alte părți interesate relevante.
         B.   Statul de drept

         Angajamentul nr. 1
         Guvernul interimar va face tot ce îi stă în putință pentru a împiedica declarații ale agențiilor de securitate menite să intimideze.
         Angajamentul nr. 2
         Guvernul interimar susține Constituția din 1997 și garantează funcționarea normală și independentă a instituțiilor constituționale, precum Comisia drepturilor omului din Republica Fiji, Comisia pentru funcțiile publice și Comisia pentru funcțiile publice constituționale. Se va menține independența substanțială și funcționarea Marelui Consiliu al Șefilor (Great Council of Chiefs).
         Angajamentul nr. 3
         Independența justiției este respectată pe deplin, justiției i se permite să acționeze liber, iar hotărârile sale sunt respectate de toate părțile în cauză și, în special:

                     —

                     guvernul interimar se angajează să numească membrii tribunalului în temeiul secțiunii 138 alineatul (3) din Constituție până la 15 iulie 2007;

                     —

                     orice numire și/sau demitere a unui judecător va fi efectuată pe viitor cu respectarea strictă a dispozițiilor constituționale și a normelor procedurale;

                     —

                     nu va exista nicio situație, de nicio natură, de amestec al armatei și al poliției sau al guvernului interimar în funcționarea justiției, inclusiv în ceea ce privește respectul deplin pentru profesia juridică.

               Angajamentul nr. 4
         Toate procedurile penale legate de acte de corupție se desfășoară prin intermediul căilor juridice adecvate, iar orice alt tip de organisme care ar putea fi înființate pentru a investiga cazurile presupuse de corupție vor funcționa în limitele constituționale.
         C.   Drepturile omului și libertățile fundamentale

         Angajamentul nr. 1
         Guvernul interimar va lua toate măsurile necesare pentru a facilita investigarea tuturor acuzațiilor de încălcare a drepturilor omului și acestea vor fi tratate în conformitate cu diversele proceduri și în cadrul forurilor prevăzute de legislația Republicii Fiji.
         Angajamentul nr. 2
         Guvernul interimar va abroga regulamentele din mai 2007 privind instituirea stării de urgență, sub rezerva unor amenințări la adresa securității naționale, a siguranței și a ordinii publice.
         Angajamentul nr. 3
         Guvernul interimar se angajează să asigure funcționarea Comisiei drepturilor omului din Republica Fiji în deplină independență și în conformitate cu Constituția.
         Angajamentul nr. 4
         Libertatea de expresie și libertatea presei, în toate formele, sunt pe deplin respectate, astfel cum prevede Constituția.
         D.   Urmărirea respectării angajamentelor

         Angajamentul nr. 1
         Guvernul interimar se angajează să păstreze un dialog periodic în vederea verificării progreselor realizate și acordă acces deplin reprezentanților și autorităților UE și ale Comisiei Europene la informațiile privind toate chestiunile legate de drepturile omului, de restabilirea pașnică a democrației și a statului de drept în Republica Fiji.
         Angajamentul nr. 2
         Guvernul interimar cooperează pe deplin cu orice misiune a UE pentru evaluarea și monitorizarea progreselor.
         Angajamentul nr. 3
         Guvernul interimar transmite rapoarte privind progresele înregistrate o dată la trei luni, începând cu 30 iunie 2007, privind elementele esențiale ale Acordului de parteneriat ACP-CE și angajamentele asumate.
         Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoașterea realităților din prezent și punerea accentului pe viitor.


title: Decizia Comisiei din 21 aprilie 1997 privind rolul Eurostat în privința elaborării statisticilor comunitare

text:
Anunţ juridic important

|

31997D0281

Official Journal L 112 , 29/04/1997 P. 0056 - 0057 Ediţie specială în limba cehă Chapter 01 Volume 01 P. 414  - 415 Ediţie specială în limba estonă Chapter 01 Volume 01 P. 414  - 415 Ediţie specială în limba maghiară Chapter 01 Volume 01 P. 414  - 415 Ediţie specială în limba lituaniană Chapter 01 Volume 01 P. 414  - 415 Ediţie specială în limba letonă Chapter 01 Volume 01 P. 414  - 415 Ediţie specială în limba malteză Chapter 01 Volume 01 P. 414  - 415 Ediţie specială în limba polonă Chapter 01 Volume 01 P. 414  - 415 Ediţie specială în limba slovacă Chapter 01 Volume 01 P. 414  - 415 Ediţie specială în limba slovenă Chapter 01 Volume 01 P. 414  - 415

		19970421Decizia Comisieidin 21 aprilie 1997privind rolul Eurostat în privința elaborării statisticilor comunitare(97/281/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene și, în special, articolul 155 al acestuia,având în vedere că Regulamentul (CE) nr. 322/97 al Consiliului din 17 februarie 1997 privind statisticile comunitare [1] (denumit în continuare "regulament de bază") atribuie anumite sarcini și obligații autorității comunitare implicate în elaborarea de statistici la nivel comunitar;întrucât articolul 2 din regulamentul de bază definește, în sensul prezentului regulament, "autoritatea comunitară" drept "departamentul Comisiei care este răspunzător de îndeplinirea sarcinilor atribuite Comisiei în privința elaborării de statistici comunitare (Eurostat)";întrucât aplicarea regulamentului de bază impune definirea rolului Eurostat în privința elaborării de statistici comunitare;întrucât Eurostat trebuie să aibă capacitatea de a acționa în conformitate cu principiile imparțialității, credibilității, relevanței, rentabilității, confidențialității și transparenței statistice;întrucât, în vederea asigurării coerenței, fezabilității și consecvenței statisticilor la nivel comunitar, trebuie reafirmată importanța procedurilor de cooperare și coordonare între serviciile Comisiei care participă la elaborarea acestui tip de informații la nivel comunitar;întrucât aplicarea regulamentului de baza impune protecția datelor confidențiale pe care le culeg autoritățile naționale și comunitare în vederea producerii de statistici comunitare;întrucât aplicarea regulamentului de bază impune organizarea diseminării de către autoritățile naționale și comunitare,ADOPTĂ PREZENTA DECIZIE:Articolul 1ObiectivulObiectivul prezentei decizii îl constituie punerea în aplicare a Regulamentului (CE) nr. 322/97 ("regulamentul de bază") în cadrul organizării interne a Comisiei și, în special, de a defini rolul și răspunderile Oficiului Statistic al Comunităților Europene (Eurostat), ca urmare a dezvoltării sarcinilor autorității comunitare în aplicarea statisticilor comunitare și ca urmare a principiilor definite în articolul 10 din regulamentulde bază.Articolul 2EurostatEurostat este autoritatea comunitară menționată la articolul 2 a patra liniuță din regulamentul de bază.Eurostat este un serviciu al Comisiei, condus de un director general.Articolul 3PrincipiiEurostat îsi îndeplinește sarcinile în conformitate cu principiile imparțialității, credibilității, relevanței, rentabilității, confidențialității și transparenței statistice, definite în articolul 10 din regulamentul de bază.Articolul 4Sarcinile EurostatÎn cadrul Comisiei, Eurostat, în colaborare cu Comitetul de coordonare a informațiilor statistice [2], este răspunzător de aplicarea programului statistic comunitar, în special:(a) de a proiecta un set de norme și metode care să permită producerea, pe întreg teritoriul comunitar, a unor statistici imparțiale, credibile, relevante și rentabile;(b) de a face accesibile statisticile comunitare, în conformitate cu principiile referitoare la diseminare, prezentate în articolul 11 din regulamentul de bază, pentru organismele comunitare, guvernele statelor membre, agenții economici și sociali, mediile academice și publicul larg, în vederea formulării, aplicării, monitorizării și evaluării politicilor comunitare.În acest scop, Eurostat:(a) realizează cercetări asupra metodologiilor și tehnologiilor statistice, pe care apoi le dezvoltă;(b) pregatește, dezvoltă și promovează adoptarea standardelor statistice comunitare de către statele membre, în vederea creșterii comparabilității statisticilor comunitare, precum și a rentabilității realizării lor;(c) acordă consultanță și sprijin statelor membre în probleme statistice;(d) compilează informații statistice pe baza datelor adecvate, elaborează analize și furnizează explicații tehnice în vederea evitării interpretării sau analizelor eronate;(e) culege statistici de la autoritățile naționale și datele necesare statisticilor comunitare de la secretariatele organizațiilor internaționale;(f) consolidează procesul de cooperare cu și între autoritățile statistice naționale, prin schimburi reciproce de experți, participarea la activități statistice și dezvoltarea sistemelor de instruire;(g) cooperează cu organizațiile internaționale și cu terțe țări în vederea facilitării comparabilității statisticilor comunitare cu statisticile produse în alte sisteme statistice și, dacă este cazul, sprijină țările terțe în perfecționarea propriilor sisteme statistice;(h) perfecționeză cunoștințele și aptitudinile profesionale în domeniul statistic ale personalului Comisiei care activează în domeniul statisticii comunitare.Articolul 5Autonomie tehnicăÎn cadrul domeniului său de competență, Eurostat are răspunderea selectării tehnicilor științifice, definițiilor și metodologiilor celor mai adecvate în vederea atingerii obiectivelor arătate în regulamentul de bază.Articolul 6Participarea altor servicii din cadrul Comisiei la realizarea statisticilor comunitareComisia poate decide care servicii, altele decât Eurostat, participă la procesul de elaborare a statisticilor comunitare, la care activități și în ce măsură.Articolul 7Răspunderea pentru coordonare și cooperareÎn cadrul Comisiei, Eurostat, sprijinit de Comitetul de coordonare a informațiilor statistice, în conformitate cu deciziile adoptate de Comisie la 28 februarie 1990 privind coordonarea activităților statistice [3] și, respectiv, la 29 februarie 1996 privind perfecționarea activității statistice în cadrul Comisiei [4]:(a) coordonează toate activitățile statistice din punct de vedere al pregătirii și aplicării acțiunilor comunitare în domeniul statistic;(b) asigură un nivel adecvat de cooperare cu alte organisme comunitare.Articolul 8Programul statistic comunitarÎn conformitate cu prevederile capitolelor I și II din regulamentul de bază, activitățile tuturor serviciilor Comisiei în domeniul statisticilor comunitare sunt determinate prin Programul statistic comunitar.Articolul 9tilizarea datelor confidențialeDatele considerate confidențiale în conformitate cu articolul 13 din regulamentul de bază sunt accesibile în cadrul Comisiei, în conformitate cu articolele din capitolul V din regulamentul de bază, numai pentru oficialitățile Eurostat, alți membri ai personalului Eurostat și alte persoane fizice care lucrează la sediul Eurostat pe bază de contract și sunt utilizate de către aceștia numai în scopurile definite în cadrul regulamentului de bază.Articolul 10Accesul la datele administrative și utilizarea acestor dateÎn conformitate cu articolul 16 din regulamentul de bază, Eurostat are acces la toate sursele de date administrative deținute de serviciile Comisiei, ori de câte ori acestea sunt necesare pentru elaborarea statisticilor comunitare.Articolul 11DifuzareEurostat trebuie să asigure că statisticile comunitare, împreună cu explicațiile tehnice necesare în vederea utilizării acestora, sunt difuzate astfel încât accesul la informațiile statistice comunitare să fie simplu și imparțial pe întreg teritoriul Comunității.Adoptată la Bruxelles, 21 aprilie 1997.Pentru ComisieYves-Thibault De SilguyMembru al Comisiei[1] JO L 52, 22.2.1997, p. 1.[2] Constituit prin Comunicarea Comisiei din 26 septembrie 1991 [SEC(91) 1793].[3] A se vedea SEC(90) 337.[4] A se vedea SEC(96) 253/4.--------------------------------------------------


title: Decizia (UE) 2015/773 a Consiliului din 11 mai 2015 de instituire a Comitetului pentru protecție socială și de abrogare a Deciziei 2004/689/CE

text:
               14.5.2015

               RO

               Jurnalul Oficial al Uniunii Europene

               L 121/16

         DECIZIA (UE) 2015/773 A CONSILIULUI
   din 11 mai 2015
   de instituire a Comitetului pentru protecție socială și de abrogare a Deciziei 2004/689/CE
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 160,
   având în vedere avizul Parlamentului European,
   întrucât:

               (1)

               Comisia, în comunicarea intitulată „O strategie comună pentru modernizarea protecției sociale” din 14 iulie 1999, a formulat câteva sugestii privind consolidarea cooperării în domeniul protecției sociale, între altele prin înființarea unui grup de înalți funcționari.

               (2)

               Parlamentul European, în rezoluția sa din 16 februarie 2000, a salutat comunicarea Comisiei și instituirea unui astfel de grup.

               (3)

               În concluziile sale din 17 decembrie 1999 privind întărirea cooperării în vederea modernizării și îmbunătățirii protecției sociale (1), Consiliul a aprobat propunerea Comisiei vizând punerea în aplicare a unui mecanism de cooperare consolidată, definit de grupul de înalți funcționari, în vederea punerii în aplicare a acestei acțiuni. Consiliul a subliniat că acest tip de cooperare ar trebui să acopere toate formele de protecție socială și, după caz, să ajute statele membre să îmbunătățească și să consolideze sistemele lor de protecție socială, în conformitate cu prioritățile lor naționale. Consiliul a mai reamintit faptul că organizarea și finanțarea protecției sociale țin de competența statelor membre și a confirmat cele patru obiective generale identificate de Comisie în cadrul provocării globale pe care o reprezintă modernizarea sistemelor de protecție socială, și anume: asigurarea atractivității muncii din punct de vedere financiar și asigurarea unui venit, asigurarea securității pensiilor și a sustenabilității sistemelor de pensii, promovarea incluziunii sociale și asigurarea unei asistențe medicale de înaltă calitate și sustenabile. Consiliul a subliniat, de asemenea, faptul că principiul egalității între femei și bărbați trebuie să fie integrat în toate acțiunile care vizează realizarea acestor patru obiective. De asemenea, Consiliul a recunoscut că aspectele financiare sunt comune tuturor acestor obiective.

               (4)

               În concluziile Consiliului European de la Lisabona din 23 și 24 martie 2000 se recunoaște importanța protecției sociale pentru a determina progresul și modernizarea unui stat social activ și dinamic în Europa și se solicită Consiliului să consolideze cooperarea între statele membre prin schimburile de experiență și de cele mai bune practici, pe baza rețelelor de informații îmbunătățite.

               (5)

               La Nisa și cu ocazia următoarelor reuniuni, Consiliul European a aprobat periodic activitatea Comitetului pentru protecție socială în vederea promovării și îmbunătățirii schimburilor de experiență și a coordonării în domeniul protecției sociale la nivelul Uniunii.

               (6)

               Comitetul pentru protecție socială, instituit prin Decizia 2000/436/CE a Consiliului (2), abrogată și înlocuită de Decizia 2004/689/CE a Consiliului (3), și-a demonstrat cu claritate utilitatea în calitate de organism consultativ atât al Consiliului, cât și al Comisiei, și a contribuit în mod activ la dezvoltarea metodei deschise de coordonare (MDC), astfel cum a fost definită cu ocazia Consiliului European de la Lisabona din 23-24 martie 2000. Avizul Comitetului pentru protecție socială privind „Un nou impuls pentru MDC socială în contextul Strategiei Europa 2020”, aprobat de Consiliu la 17 iunie 2011, reafirmă valabilitatea obiectivelor și instrumentelor din cadrul MDC sociale. Rolul comitetului în cadrul MDC ar trebui să se reflecte în prezenta decizie.

               (7)

               În concluziile sale din 27 și 28 iunie 2013, Consiliul European a afirmat că dimensiunea socială a uniunii economice și monetare ar trebui consolidată. Ca primă etapă, este important să se monitorizeze și să se ia în considerare, în mai mare măsură, situația socială și de pe piața forței de muncă din uniunea economică și monetară, în special prin utilizarea indicatorilor sociali și de ocupare a forței de muncă adecvați în cadrul semestrului european. Este, de asemenea, importantă asigurarea unei mai bune coordonări a politicilor din domeniul ocupării forței de muncă și din cel social, respectându-se pe deplin, totodată, competențele naționale.

               (8)

               În concluziile sale din 24 și 25 octombrie 2013, Consiliul European a afirmat că va fi consolidată în continuare coordonarea politicilor economice, sociale și privind ocuparea forței de muncă, în conformitate cu procedurile existente, respectându-se totodată pe deplin competențele naționale. Consiliul European a considerat că, în acest sens, sunt necesare eforturi suplimentare pentru consolidarea cooperării dintre diferitele formațiuni ale Consiliului, în vederea asigurării consecvenței politicilor respective cu obiectivele comune.

               (9)

               Prezenta decizie ar trebui să reflecte dezvoltarea semestrului european și rolul comitetului în acest proces. În special, în conformitate cu Regulamentul (CE) nr. 1466/97 al Consiliului (4), Comitetul economic și financiar, Comitetul pentru politică economică, Comitetul pentru ocuparea forței de muncă și Comitetul pentru protecție socială sunt consultate în cadrul semestrului european, atunci când este cazul. În plus, Regulamentul (UE) nr. 1176/2011 al Parlamentului European și al Consiliului (5) prevede că bilanțurile aprofundate ar trebui să țină seama, după caz, de recomandările sau invitațiile adresate de Consiliu statelor membre. Regulamentul respectiv prevede, de asemenea, că planul de acțiuni corective pentru orice stat membru pentru care se declanșează o procedură de dezechilibru excesiv ține seama de impactul economic și social al măsurilor politice și este în concordanță cu orientările generale de politică economică și cu orientările privind ocuparea forței de muncă.

               (10)

               Comitetul și organismele Uniunii implicate în coordonarea politicilor economice și sociale, mai ales Comitetul pentru ocuparea forței de muncă, Comitetul economic și financiar și Comitetul pentru politică economică, ar trebui să lucreze în strânsă colaborare. După caz și dacă se convine de comun acord între comitetele implicate, cooperarea comitetului cu Comitetul pentru ocuparea forței de muncă, Comitetul economic și financiar și Comitetul pentru politică economică poate include organizarea de reuniuni comune, în special în contextul rolurilor respective ale acestor comitete în cadrul semestrului european.

               (11)

               Pentru a asigura îndeplinirea în mod efectiv a mandatului conferit comitetului prin tratat și pentru a permite flexibilitatea necesară în vederea adaptării la calendarul activităților comitetului, în special în cadrul ciclului semestrului european, dispozițiile în materie de guvernanță referitoare la funcționarea comitetului ar trebui revizuite în vederea asigurării eficienței și a continuității.

               (12)

               Decizia 2004/689/CE ar trebui să fie abrogată,

         ADOPTĂ PREZENTA DECIZIE:
   Articolul 1
   Instituire
   Se instituie Comitetul pentru protecție socială („comitetul”), cu caracter consultativ, pentru promovarea cooperării în domeniul politicilor de protecție socială între statele membre și cu Comisia, în deplină conformitate cu tratatul și luând în considerare competențele instituțiilor și organismelor Uniunii.
   Articolul 2
   Sarcini
   (1)   Comitetul are următoarele sarcini:

               (a)

               monitorizarea situației sociale și a evoluției politicilor de protecție socială în statele membre și în Uniune;

               (b)

               facilitarea schimburilor de informații, de experiență și de bune practici între statele membre și cu Comisia;

               (c)

               fără a aduce atingere articolului 240 din tratat, pregătirea de rapoarte, formularea de avize sau derularea altor activități în domenii care intră în competența sa, fie la cererea Consiliului sau a Comisiei, fie din proprie inițiativă.

         (2)   În vederea atingerii scopurilor menționate la alineatul (1), comitetul depune eforturi în special pentru:

               (a)

               a utiliza metoda deschisă de coordonare, inclusiv prin aplicarea instrumentelor de monitorizare convenite de comun acord și prin punerea în aplicare a modalităților de evaluare convenite de comun acord, în cadrul punerii în aplicare a obiectivelor comune convenite de Consiliu;

               (b)

               a contribui la toate aspectele legate de semestrul european în domeniul său de competență și să prezinte Consiliului rapoarte cu privire la acestea;

               (c)

               a-și desfășura lucrările, după caz, în cooperare cu alte organisme și comitete relevante cu competență în materie de politică socială și economică, precum Comitetul pentru ocuparea forței de muncă, Comitetul economic și financiar, Comitetul pentru politică economică și Grupul de lucru la nivel înalt pentru sănătate publică.

         (3)   În fiecare an, comitetul adoptă un program de lucru, ținând seama de prioritățile de politică ale Consiliului și Comisiei. Programul de lucru este transmis Consiliului.
   (4)   În îndeplinirea mandatului său, comitetul cooperează cu partenerii sociali. În acest context, comitetul stabilește contacte cu partenerii sociali reprezentați în cadrul Summit-ului social tripartit pentru dezvoltare și ocuparea forței de muncă instituit prin Decizia 2003/174/CE a Consiliului (6). Comitetul stabilește contacte corespunzătoare cu organizații sociale neguvernamentale, luând în considerare rolul și responsabilitățile fiecăreia dintre acestea în domeniul protecției sociale. Parlamentul European este, de asemenea, informat în legătură cu activitățile comitetului.
   (5)   Comitetul poate face apel la experți externi, în funcție de ordinea de zi.
   (6)   Comitetul stabilește contacte cu reprezentanții țărilor candidate.
   Articolul 3
   Componență
   (1)   Fiecare stat membru și Comisia desemnează doi membri ai comitetului. De asemenea, fiecare stat membru și Comisia pot desemna doi membri supleanți.
   (2)   Statele membre și Comisia depun toate eforturile pentru a asigura echilibrul de gen în cadrul comitetului.
   Articolul 4
   Funcționare
   (1)   Comitetul își alege președintele dintre membrii desemnați de statele membre pentru un mandat de doi ani. Președintele poate fi reales o singură dată pentru un nou mandat de doi ani. Comitetul poate decide, pentru a asigura eficiența și continuitatea lucrărilor sale, să extindă mandatul unui președinte cu maximum opt luni în cazuri justificate. Durata totală maximă a mandatului unui președinte este de patru ani și opt luni.
   (2)   Președintele este asistat de patru vicepreședinți, dintre care doi sunt aleși de comitet dintre membrii săi pentru un mandat de doi ani, care poate fi reînnoit o singură dată. Al treilea vicepreședinte este un reprezentant al statului membru care deține președinția Consiliului. Al patrulea vicepreședinte este un reprezentant al statului membru care va deține următoarea președinție.
   (3)   Președintele deleagă dreptul său de vot supleantului său.
   (4)   Reuniunile comitetului sunt convocate de președinte din proprie inițiativă sau la cererea a cel puțin jumătate din membrii comitetului.
   (5)   Comitetul își stabilește regulamentul de procedură.
   (6)   Cheltuielile sunt rambursate în conformitate cu normele administrative în vigoare.
   (7)   Comisia furnizează comitetului sprijinul adecvat în materie de analiză și de organizare. Comisia desemnează un membru al personalului său în calitate de secretar al comitetului. Secretarul și personalul său de asistență acționează pe baza instrucțiunilor comitetului atunci când îi acordă acestuia asistență în vederea îndeplinirii sarcinilor sale. Secretarul se pune de acord cu Secretariatul General al Consiliului în ceea ce privește desfășurarea reuniunilor.
   Articolul 5
   Grupuri de lucru
   (1)   Comitetul poate încredința membrilor săi supleanți analiza unor chestiuni specifice sau poate institui în acest scop grupuri de lucru. Președinția unui astfel de grup de lucru este asigurată de către un vicepreședinte al comitetului, un membru sau un membru supleant al comitetului, un funcționar al Comisiei sau de către un membru al grupului de lucru propriu-zis, desemnat de comitet.
   (2)   Comisia furnizează grupurilor de lucru sprijin adecvat în materie de analiză și de organizare.
   (3)   Grupurile de lucru pot face apel la experți pentru asistență.
   (4)   Comitetul poate totodată să instituie grupuri de lucru comune cu alte comitete sau organisme, normele de instituire și de funcționare a acestora fiind stabilite de comun acord cu acestea.
   Articolul 6
   Dispoziții tranzitorii
   Mandatul oricărui membru ales în conformitate cu articolul 3 din Decizia 2004/689/CE continuă până la termenul stabilit în conformitate cu articolul 4 din prezenta decizie. Se consideră că data de începere a mandatului este data alegerilor care au loc în conformitate cu articolul 3 din Decizia 2004/689/CE.
   Articolul 7
   Abrogare
   Decizia 2004/689/CE se abrogă de la data primei reuniuni a comitetului care are loc după intrarea în vigoare a prezentei decizii. Reuniunea respectivă a comitetului are loc cel târziu la patru luni de la data adoptării prezentei decizii.
   Articolul 8
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 11 mai 2015.

            Pentru Consiliu

            Președintele

         J. DŪKLAVS

      (1)  JO C 8, 12.1.2000, p. 7.

      (2)  Decizia 2000/436/CE a Consiliului din 29 iunie 2000 de constituire a unui Comitet pentru protecția socială (JO L 172, 12.7.2000, p. 26).

      (3)  Decizia 2004/689/CE a Consiliului din 4 octombrie 2004 de instituire a Comitetului pentru protecția socială și de abrogare a Deciziei 2000/436/CE (JO L 314, 13.10.2004, p. 8).

      (4)  Regulamentul (CE) nr. 1466/97 al Consiliului din 7 iulie 1997 privind consolidarea supravegherii pozițiilor bugetare și supravegherea și coordonarea politicilor economice (JO L 209, 2.8.1997, p. 1).

      (5)  Regulamentul (UE) nr. 1176/2011 al Parlamentului European și al Consiliului din 16 noiembrie 2011 privind prevenirea și corectarea dezechilibrelor macroeconomice (JO L 306, 23.11.2011, p. 25).

      (6)  Decizia 2003/174/CE a Consiliului din 6 martie 2003 de instituire a unui Summit social tripartit pentru dezvoltare și ocuparea forței de muncă (JO L 70, 14.3.2003, p. 31).


title: Decizia (UE) 2015/633 a Consiliului din 20 aprilie 2015 privind prezentarea, în numele Uniunii Europene, a unei propuneri de includere a unor substanțe chimice suplimentare în anexa A la Convenția de la Stockholm privind poluanții organici persistenți

text:
               23.4.2015

               RO

               Jurnalul Oficial al Uniunii Europene

               L 104/14

         DECIZIA (UE) 2015/633 A CONSILIULUI
   din 20 aprilie 2015
   privind prezentarea, în numele Uniunii Europene, a unei propuneri de includere a unor substanțe chimice suplimentare în anexa A la Convenția de la Stockholm privind poluanții organici persistenți
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La 14 octombrie 2004, Comunitatea Europeană a aprobat Convenția de la Stockholm privind poluanții organici persistenți (denumită în continuare „convenția”) prin Decizia 2006/507/CE a Consiliului (1).

               (2)

               Ca parte la convenție, Uniunea poate înainta propuneri de modificare a anexelor la convenție. Anexa A la convenție conține o listă a poluanților organici persistenți care trebuie eliminați.

               (3)

               Conform informațiilor științifice și rapoartelor de analiză disponibile și ținând seama în mod corespunzător de criteriile de selecție prevăzute în anexa D la convenție, acidul perfluorooctanoic (PFOA), sărurile acestuia și substanțele înrudite cu acesta care pot fi descompuse în PFOA în condiții de mediu (denumite în continuare „PFOA și compușii săi”) prezintă caracteristici ale poluanților organici persistenți.

               (4)

               În conformitate cu articolul 59 alineatul (1) din Regulamentul (CE) nr. 1907/2006 al Parlamentului European și al Consiliului (2) și cu un dosar întocmit în conformitate cu anexa XV la respectivul regulament, PFOA și sarea sa de amoniu (APFO) au fost incluse în lista substanțelor candidate care prezintă motive de îngrijorare deosebită deoarece îndeplinesc criteriile prevăzute la articolul 57 litera (c) din regulamentul respectiv ca fiind substanțe toxice pentru reproducere, categoria 1B și, în special, fiindcă îndeplinesc și criteriile prevăzute la articolul 57 litera (d) din regulamentul respectiv ca fiind substanțe care sunt persistente, bioacumulative și toxice.

               (5)

               În temeiul articolului 69 alineatul (4) din Regulamentul (CE) nr. 1907/2006, PFOA și compușii săi fac, în prezent, obiectul unui alt dosar întocmit în conformitate cu anexa XV la respectivul regulament, depus la Agenția Europeană pentru Produse Chimice, prin care se vizează restricționarea producerii, a utilizării și a introducerii pe piață a PFOA și a compușilor săi ca atare sau în calitate de constituenți ai altor substanțe, în amestecuri sau articole.

               (6)

               PFOA și compușii săi sunt substanțe cu utilizări dispersive în toată lumea și sunt detectate peste tot în mediu. Dat fiind că PFOA poate fi transportat în mediu pe distanțe lungi, măsurile luate la nivelul Uniunii nu sunt suficiente pentru a se asigura un nivel înalt de protecție a mediului și a sănătății umane, fiind necesare acțiuni mai ample la nivel internațional.

               (7)

               Prin urmare, Uniunea ar trebui să prezinte secretariatului convenției o propunere privind includerea PFOA și a compușilor săi în anexa A la convenție. Respectiva propunere și poziția Uniunii cu privire la condițiile de includere a PFOA și a compușilor săi în anexa A la convenție ar trebui să țină seama de toate informațiile relevante obținute în cursul procedurii de restricționare aflate în desfășurare în temeiul articolelor 68-73 din Regulamentul (CE) nr. 1907/2006,

         ADOPTĂ PREZENTA DECIZIE:
   Articolul 1
   (1)   Uniunea prezintă o propunere privind includerea acidului perfluorooctanoic și a compușilor săi în anexa A la Convenția de la Stockholm privind poluanții organici persistenți.
   (2)   Comisia comunică propunerea secretariatului convenției, în numele Uniunii, împreună cu toate informațiile necesare în temeiul anexei D la convenție.
   Articolul 2
   Prezenta decizie intră în vigoare la data adoptării.

      Adoptată la Luxemburg, 20 aprilie 2015.

            Pentru Consiliu

            Președintele

         J. DŪKLAVS

      (1)  Decizia 2006/507/CE a Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți (JO L 209, 31.7.2006, p. 1).

      (2)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).


title: Decizia Comisiei din 13 noiembrie 1974 de modificare a Deciziei din 13 ianuarie 1971 privind locul în care își desfășoară activitatea directorul general al Centrului comun de cercetare nucleară (CCC) și serviciile din cadrul acestuia

text:
Anunţ juridic important

|

31974D0578

Official Journal L 316 , 26/11/1974 P. 0012 - 0012 Finnish special edition: Chapter 12 Volume 1 P. 0063  Swedish special edition: Chapter 12 Volume 1 P. 0063  Greek special edition: Chapter 01 Volume 1 P. 0226  Spanish special edition: Chapter 12 Volume 2 P. 0016  Portuguese special edition Chapter 12 Volume 2 P. 0016  Ediţie specială în limba cehă Chapter 12 Volume 01 P. 38  - 38 Ediţie specială în limba estonă Chapter 12 Volume 01 P. 38  - 38 Ediţie specială în limba maghiară Chapter 12 Volume 01 P. 38  - 38 Ediţie specială în limba lituaniană Chapter 12 Volume 01 P. 38  - 38 Ediţie specială în limba letonă Chapter 12 Volume 01 P. 38  - 38 Ediţie specială în limba malteză Chapter 12 Volume 01 P. 38  - 38 Ediţie specială în limba polonă Chapter 12 Volume 01 P. 38  - 38 Ediţie specială în limba slovacă Chapter 12 Volume 01 P. 38  - 38 Ediţie specială în limba slovenă Chapter 12 Volume 01 P. 38  - 38

		19741113Decizia Comisieidin 13 noiembrie 1974de modificare a Deciziei din 13 ianuarie 1971 privind locul în care își desfășoară activitatea directorul general al Centrului comun de cercetare nucleară (CCC) și serviciile din cadrul acestuia(74/578/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 8,întrucât Comisia a adoptat, la 13 ianuarie 1971, o decizie privind reorganizarea Centrului Comun de Cercetare Nucleară (CCC) [1];întrucât este necesar să se modifice decizia menționată în ceea ce privește locul în care își desfășoară activitatea directorul general al CCC;DECIDE:Articol unicArticolul 3 paragraful al doilea din Decizia Comisiei din 13 ianuarie 1971 se modifică după cum urmează:"Directorul general și serviciile care îi sunt direct subordonate își desfășoară activitatea la Bruxelles."Adoptată la Bruxelles, 13 noiembrie 1974.Pentru ComisieFrançois-Xavier OrtoliPreședintele[1] JO L 16, 20.1.1971, p. 14.--------------------------------------------------